[{"text_idx": "#000000", "text": "Adnoddau Cristnogol Cymraeg i'w lawrlwytho"}, {"text_idx": "#000004", "text": "Mae\u2019r pecyn yn cynnwys 5 ffilm a 5 astudiaeth Feiblaidd."}, {"text_idx": "#000005", "text": "Gellir ei ddefnyddio gyda grw\u0302p yn eich capel/eglwys, ar yr aelwyd, neu mae modd i unigolion hefyd ei ddefnyddio i ddysgu mwy am y Pasg a\u2019i ganlyniadau. Gellir hefyd ei ddefnyddio fel maes i\u2019r Ysgol Sul neu fel sail cyfres o bregethau ar gyfer yr wythnosau cyn y Pasg."}, {"text_idx": "#000008", "text": "Nid yw\u2019n bosib cynnwys popeth am y Pasg mewn 5 ffilm a 5 astudiaeth!"}, {"text_idx": "#000009", "text": "Rydym wedi dewis a dethol er mwyn canolbwyntio ar ddigwyddiadau mwyaf allweddol cyfnod y Pasg sef y Swper Olaf, Iesu yng Ngardd Gethsemane; yr achos llys o flaen Peilat, y Croeshoelio a\u2019r Atgyfodiad."}, {"text_idx": "#000010", "text": "Y gobaith, a\u2019r weddi, yw y bydd y ffilmiau a\u2019r astudiaethau yn rhoi cyfle i bobl ystyried o ddifri wir ystyr y Pasg ac arwyddoca\u0302d y digwyddiadau hyn iddyn nhw\u2019n bersonol, a hynny ar sail yr hyn ddarllenwn ni yn y Beibl."}, {"text_idx": "#000011", "text": "Un pwrpas oedd i ddigwyddiadau\u2019r tri diwrnod \u2013 Duw yn darparu ffordd i bobl y byd gael eu hachub."}, {"text_idx": "#000013", "text": "Cliciwch yma i fynd i dudalen TRI DIWRNOD ar wefan gair.cymru i wylio\u2019r holl ffilmiau a lawrlwytho\u2019r adnoddau."}]